smcproject/ml-wiki-sentences huggingface dataset:
ഉത്തരവാദപ്പെട്ട അധികാരികളിൽ നിന്നുമുള്ള ഉപദേശമില്ലാതെയുള്ള അറസ്‌റ്റുകളിൽ നിന്നും തടങ്കലിൽ നിന്നുമുള്ള സംരക്ഷണം.
ചൂഷണങ്ങൾക്കെതിരെയുള്ള അവകാശം‍
നിർബന്ധിത വേല നിരോധിക്കുന്നു.
ബാലവേല നിരോധിക്കുന്നു.
മത സ്വാതന്ത്ര്യത്തിനുള്ള അവകാശം
ആശയ സ്വാതന്ത്ര്യം , മതം പ്രചരിപ്പിക്കുന്നതിനും, പഠിപ്പിക്കുന്നതിനും, പ്രാബല്യത്തിൽ കൊണ്ടുവരുന്നതിനുമുള്ള സ്വാതന്ത്ര്യം.
1)ക്രമസമാധാനം, ധാർമ്മികത, പൊതുആരോഗ്യം, ഈ വകുപ്പിലെ മറ്റു പരാമർശങ്ങൾ എന്നിവ കാത്തുസൂക്ഷിച്ചുകൊണ്ട് ഏല്ലാവർക്കും ഇഷ്ടമുള്ള മതത്തിൽ വിശ്വസിയ്ക്കാനും ആ വിശ്വാസം ഏറ്റുപറയാനും പ്രചരിപ്പിയ്ക്കാനും അവകാശമുണ്ട്.
2)ഈ വകുപ്പ് a.മതപരമായ അനുഷ്ടാനങ്ങളോടനുബന്ധിച്ച സാമ്പത്തികമോ സാമൂഹികമോ രാഷ്ട്രീയമോ മതേതരമായ മറ്റെന്തെങ്കിലോ കാര്യങ്ങളെ നിയന്ത്രിയ്ക്കുന്നതിനോ തടയൂന്നതിനോ വേണ്ടിയിട്ടുള്ളതോ b.സാമൂഹിക ഉന്നമനത്തിനു വേണ്ടിയോ പൊതുസ്വഭാവമുള്ള ഹിന്ദുസ്ഥാപനങ്ങൾ ഹിന്ദുമതത്തിലെ എല്ല്ലാവിഭാഗങ്ങൾക്കുമായി തുറന്നുകൊടുക്കുന്നതിനു വേണ്ടിയിട്ടുള്ളതോ ആയ ഏതെങ്കിലും നിയമനിർമ്മാണത്തെ തടസപ്പെടുത്തുന്നില്ല.
വിശദീകരണം 1: കൃപാൺ ധരിയ്കുന്നത് സിഖു് മതവിശ്വാസത്തിന്റെ ഏറ്റുപറച്ചിലായി കരുതപ്പെടുന്നു.
വിശദീകരണം 2: 2(b) യിലെ ഹിന്ദുമതത്തെക്കുറിച്ചുള്ള പരാമർശം ബുദ്ധ, ജൈന സിഖു് മതങ്ങൾക്കും ബാധകമാണ്.
ക്രമസമാധാനം, ധാർമ്മികത, പൊതുആരോഗ്യം, ഈ വകുപ്പിലെ മറ്റു പരാമർശങ്ങൾ എന്നിവ കാത്തുസൂക്ഷിച്ചുകൊണ്ട് എല്ലാമതവിഭാഗങ്ങൾക്കും താഴെപ്പറയുന്ന അവകാശങ്ങളുണ്ടായിരിക്കും.
a.മതപരമോ സാമൂഹ്യസേവനപരമോ ആയ സ്ഥാപനങ്ങൾ തുടങ്ങുവാനും പ്രവർത്തിപ്പിയ്ക്കാനുമുള്ള അവകാശം b.മതപരമായ പ്രവർത്തനങ്ങളെ ഭരിയ്ക്കുന്നതിനുള്ള അവകാശം c.ചലിക്കുന്നതോ ചലിക്കാത്തതോ ആയ വസ്തുക്കൾ കൈവശം വയ്ക്കുന്നതിനുള്ള അവകാശം.
d.നിയമാനുസൃതം അത്തരം പ്രോപ്പർട്ടി നോക്കിനടത്തുന്നതിനുള്ള അവകാശം.
മത സ്ഥാപനങ്ങൾക്ക് വിനിയോഗിക്കുന്ന പണത്തെ നികുതിയിൽ നിന്നും ഒഴിവാക്കിയിരിക്കുന്നു.
ചില പ്രത്യേക വിദ്യാഭ്യാസ സ്ഥാപനങ്ങളിൽ മതപരമായ നിർദ്ദേശങ്ങളും, മതപരമായ ആരാധനകളും നടപ്പിലാക്കുന്നതിനുള്ള സ്വാതന്ത്ര്യം.
1) സംസ്ഥാന സർക്കാരിന്റെ ഫണ്ടുകൊണ്ടു പ്രവൃത്തിയ്ക്കുന്ന സ്ഥാപനങ്ങളിൽ മതബോധനം നടത്താൻ പാടുള്ളതല്ല 2) വകുപ്പ് 28 ന്റെ 1 ആം അനുച്ഛേദത്തിൽ പറഞ്ഞിട്ടുള്ളതൊന്നും സംസ്ഥാനം നടത്തുന്നതും മതബോധം അവശ്യമായിട്ടൂള്ള ഏതെങ്കിലും സമതി സ്ഥാപിച്ചിട്ടൂള്ളതും ആയ സ്ഥാപനങ്ങൾക്ക് ബാധകമല്ല.
3) സംസ്ഥാനം അംഗീകരിച്ചിട്ടുള്ളതോ സംസ്ഥാന ധനസഹായം ലഭിയ്ക്കുന്നതോ ആയ വിദ്യാഭ്യാസസ്ഥാപനങ്ങളിലെ മതബോധനത്തിന് വിദ്യാർത്ഥിയുടേയോ വിദ്യാർത്ഥി മൈനറാണെങ്കിൽ കുട്ടിയുടെ മാതപിതാക്കളുടെയോ സമ്മതം ആവശ്യമാണ്.
സാംസ്‌കാരിക-വിദ്യാഭ്യാസ അവകാശങ്ങൾ (29-31)
ന്യൂനപക്ഷ വിഭാഗങ്ങളുടെ താൽപര്യങ്ങളുടെ സംരക്ഷണം.
1) സ്വന്തമായി ഭാഷയോ ലിപിയോ സംസ്കാരമോ ഉള്ള ഇന്ത്യയിലെ ഏതൊരു വിഭാഗത്തിനോ അല്ലെങ്കിൽ അവരുടെ ഉപവിഭാഗങ്ങൾക്കോ അത് സംരക്ഷിയ്ക്കാനുള്ള അവകാശമുണ്ട്.
2) സംസ്ഥാനം നടത്തുന്നതോ സംസ്ഥാന ധനസഹായം ലഭിയ്ക്കുന്നതോ ആയ ഒരു വിദ്യാഭ്യാസ സ്ഥാപനങ്ങളിലും മതം,വർഗ്ഗം,ജാതി ഇവയുടെ അടിസ്ഥാനത്തിൽ പ്രവേശനം നിഷേധിയ്ക്കുവാൻ‍ പാടുള്ളതല്ല.
വിദ്യാഭ്യാസ സ്ഥാപനങ്ങൾ തുടങ്ങുന്നതിനും, നടത്തുന്നതിനും ന്യൂനപക്ഷവിഭാഗങ്ങൾക്കുള്ള അവകാശം.
1) മതന്യൂനപക്ഷങ്ങൾക്കും ഭാഷന്യൂനപക്ഷങ്ങൾക്കും വിദ്യാഭ്യാസസ്ഥാപനങ്ങൾ സ്ഥാപിയ്ക്കുവാനും ഭരിയ്ക്കുവാനും അവകാശമുണ്ട് 1A)സംസ്ഥാനം മേൽപ്പറഞ്ഞതുപോലെയുള്ള ഏതെങ്കിലും വിദ്യാഭ്യാസസ്ഥാപനങ്ങൾ ഏറ്റെടുക്കുകയാണെങ്കിൽ സംസ്ഥാനം നിശ്ചയിക്കുന്ന തുക മേല്പറഞ്ഞ അവകാശത്തെ നിഷേധിയ്ക്കുന്നതാവരുത്.
2) ഇത്തരം സ്ഥാപനങ്ങൾക്ക് സംസ്ഥാനം സാമ്പത്തിക സഹായം നല്കുന്നുണ്ടെങ്കിൽ, ഭാഷാ-മത മൈനോറിറ്റി മാനേജ്മെന്റിന്റെ കീഴിലെന്ന കാരണത്താൽ യാതൊരു വിവേചനവും കാണിയ്ക്കാൻ പാടില്ല.
1978-ലെ 44-ആം ഭേദഗതി വഴി എടുത്തു മാറ്റി.
ഭരണഘടനാ പരിഹാരങ്ങൾക്കായുള്ള അവകാശം‍
പാർട്ട്‌-3ൽ പ്രതിപാദിച്ചിട്ടുള്ള അവകാശങ്ങൾ പ്രയോഗവൽകരിക്കുന്നതിനുള്ള / നേടിയെടുക്കുന്നതിനുള്ള ഇടപെടലുകൾ.
ഇത് ഭരണഘടനയുടെ ആത്മാവ് എന്നറിയപ്പെടുന്നു.
32A.
(നിലവിലില്ല).
പാർട്ട്‌-3ൽ പ്രതിപാദിച്ചിട്ടുള്ള അവകാശങ്ങൾ ഭേദഗതി ചെയ്യുന്നതിന് പാർലമെന്റിനുള്ള അധികാരം.
പാർട്ട്‌-3ലെ പ്രഖ്യാപനങ്ങളുമായി ബന്ധപ്പെട്ടുള്ള / ഇടപെട്ടുള്ള നിയമനിർമ്മാണാധികാരം.
ഇതും കൂടി കാണുക ഇന്ത്യൻ പൗരത്വം അവലംബം
മൗലിനോങ്
നോർത്ത് ഈസ്റ്റ് ഇന്ത്യയിലെ മേഘാലയ സംസ്ഥാനത്തിലെ ഈസ്റ്റ് ഖാസി ഹിൽസ് ജില്ലയിലെ ഒരു ഗ്രാമമാണ് മൗലിനോങ് .
ഏഷ്യയിലെ ഏറ്റവും വൃത്തിയുള്ള ഗ്രാമമായി അറിയപ്പെടുന്നു.
ഇന്ത്യ-ബംഗ്ലാദേശ് അതിർത്തിയിൽ ഷില്ലോങിൽ നിന്ന് 90 കിലോമീറ്റർ അകലെയാണ് മൗലിനോങ് സ്ഥിതി ചെയ്യുന്നത്.
ഷില്ലോങ്ങിൽ നിന്ന് മൂന്നു മണിക്കൂറോളം വഴിയാത്ര ചെയ്ത് എത്തിച്ചേരുന്ന വനാന്തർഭാഗത്തെ സ്വച്ഛഗ്രാമമാണിത്.
അതിനപ്പുറം ബംഗ്ളാദേശ് അതിർത്തിയാണ്.
മൗലിനോങിൽ നിന്ന് 187 കിലോമീറ്റർ അകലെയാണ് കലെയ്ൻ " ബരാക് താഴ്വരയുടെ കവാടം ".
ജനസംഖ്യാക്കണക്കുകൾ മൗലിനോങിലെ ഒരു ക്രിസ്ന ത്യൻ പള്ളി
2019-ലെ കണക്കനുസരിച്ച് ഇവിടെ 900 പൗരൻമാരുണ്ടായിരുന്നു.
പരമ്പരാഗതമായി കമുക് (അടയ്ക്ക) കൃഷി മുഖ്യ ഉപജീവനമാർഗമായി സ്വീകരിച്ച ഗോത്രവർഗ ഗ്രാമീണരാണ് മൗലിനോങ്ങുകാർ.
നൂറു-നൂറ്റമ്പത് കൊല്ലം മുൻപുണ്ടായ ഒരു കോളറാബാധയാൽ അവർക്കിടയിൽ ഒട്ടേറെപ്പേർ മരണമടഞ്ഞു.
അതേത്തുടർന്ന് അവിടെയെത്തിയ ബ്രിട്ടീഷ് മിഷനറി സംഘം പരിഷ്‌കൃതിയിൽ നിന്ന് അത്ര അകലെ മാറി, വൈദ്യചികിത്സാസൗകര്യങ്ങൾ ലഭിക്കാൻ പ്രയാസമായ ചുറ്റുപാടുകളിൽ ജീവിക്കുന്ന ആ ജനതയെ പരിസരശുചിത്വത്തിന് രോഗപ്രതിരോധത്തിൽ എത്രത്തോളം പ്രാധാന്യമുണ്ടെന്ന് പഠിപ്പിക്കുകയുണ്ടായി.
ജനസംഖ്യ കൂടുതലും ക്രിസ്ത്യാനികളാണ്, ഗ്രാമത്തിൽ മൂന്ന് പള്ളികളുണ്ട്.
മാട്രിലൈനൽ സമൂഹം
ഖാസി ജനതയുടെ പാരമ്പര്യത്തിലെന്നപോലെ, മാവ്‌ലിനോങിൽ സ്വത്തും സമ്പത്തും അമ്മയിൽ നിന്ന് പെൺമക്കളിൽ ഏറ്റവും ഇളയവന് കൈമാറുന്നു, അവർ അമ്മയുടെ കുടുംബപ്പേരും സൂക്ഷിക്കുന്നു.
ശുചീകരണം മൗലിനോങിലെ ഒരു റോഡ്
മാലിന്യമുക്തമായ പ്രകൃതിയുടെ അനുഭവമാണ് മൗലിനോങ് നൽകുന്നത്.
തെളിവെള്ളമൊഴുകുന്ന ധാരാളം അരുവികളും ജലസമൃദ്ധിയിൽ ആറാടി നിൽക്കുന്ന മരങ്ങളും കടുംനിറങ്ങളുള്ള പൂക്കളും എങ്ങും കാണാം.
പഴയ കാല ഇംഗ്ലീഷ് കോട്ടേജുകളുടെ മാതൃകയിൽ, ഏറെയും മരം കൊണ്ട് നിർമ്മിക്കപ്പെട്ട കൊച്ചുകൊച്ചു വീടുകൾ.
മിക്ക വീട്ടുമുറ്റങ്ങളിലും ചെറിയ ചെറിയ പൂന്തോട്ടങ്ങളുമുണ്ട്.
അതിരുകളെല്ലാം തിരിക്കുന്നത് മുളവേലികൾ.
വളർത്തു കോഴികളുടെ വലിയ സംഘങ്ങളെ എവിടെയും കാണാം.
വലിയൊരു മരത്തിന് മുകളിലേക്ക് മുളകൾ കൊണ്ട് കെട്ടിക്കെട്ടിപ്പൊക്കിയുണ്ടാക്കിയ കോണിയാണ് സന്ദർശകരെ ബംഗ്ളാദേശ് അതിർത്തി കാട്ടാൻ ആ ഗ്രാമത്തിലുള്ള സംവിധാനം.
പുഴയോരം പറ്റി വളർന്ന മറ്റൊരു വൻ മരത്തിൻറെ വേര് മറുകരയോളം പടർത്തി അതൊരു നടപ്പാലമാക്കി ഉപയോഗിക്കുന്ന കൗതുകക്കാഴ്ചയും അവിടെയുണ്ട്.
കരിയിലകൾ പോലും കാണാനില്ലാത്ത വിധം വഴികൾ സദാ വെടിപ്പാക്കി സൂക്ഷിക്കാനും ചപ്പുചവറുകൾ വഴിയരികുകളിൽ സൂക്ഷിച്ചിട്ടുള്ള വള്ളിക്കുട്ടകളിൽ സംഭരിച്ച്, സംസ്കരിച്ച് വളമാക്കി മാറ്റാനുമൊക്കെയുള്ള സംവിധാനങ്ങളും മൗലിനോങ്ങിന് സ്വന്തമായുണ്ട്.
എല്ലാറ്റിനും പിന്നിൽ പ്രവർത്തിക്കുന്നത് തദ്ദേശീയരാണ്.
ട്രാവൽ മാഗസിൻ ഡിസ്കവർ ഇന്ത്യ 2003-ൽ ഏഷ്യയിലെ ഏറ്റവും വൃത്തിയുള്ളതും 2005-ൽ ഇന്ത്യയിലെ ഏറ്റവും വൃത്തിയുള്ളതും ആയി പ്രഖ്യാപിച്ചു.
ഈ പ്രശസ്തി പ്രാദേശിക ടൂറിസത്തെ ഉയർത്തി; ടൂറിസം വർദ്ധിച്ചതിനാൽ വരുമാനം 60 ശതമാനം വർദ്ധിച്ചതായി ഗ്രാമത്തലവന്റെ അഭിപ്രായത്തിൽ 2017 ൽ എൻ‌പി‌ആർ റിപ്പോർട്ട് ചെയ്തു.
മൗലി
പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് മൗലി.
കപൂർത്തല ജില്ല ആസ്ഥാനത്തുനിന്നും 52 കിലോമീറ്റർ കിഴക്ക് മാറിയാണ് മൗലി സ്ഥിതിചെയ്യുന്നത്.
ചണ്ഡിഗഡിൽ നിന്നും 127 കിലോമീറ്ററും ഉപജില്ലാആസ്ഥാനമായ ഭഗ്വാരയിൽനിന്ന് 6 കിലോമീറ്ററും അകലെയാണ് മൗലി.
ജനങ്ങൾ തെരഞ്ഞെടുക്കുന്ന പ്രതിനിധിയായ സർപഞ്ചാണ് മൗലി വില്ലേജിന്റെ പരമാധികാരി.
2011 ലെ ഇന്ത്യൻ കാനേഷുമാരി വിവരമനുസരിച്ച് മൗലിയിൽ 734 വീടുകൾ ഉണ്ട്.
ആകെ ജനസംഖ്യ 3285 ആണ്.
ഇതിൽ 1686 പുരുഷന്മാരും 1599 സ്ത്രീകളും ഉൾപ്പെടുന്നു.
മൗലിയിലെ സാക്ഷരതാ നിരക്ക് 73.09 ശതമാനമാണ്.
മൗലിയിൽ 6 വയസ്സിനു താഴെയുള്ള കുട്ടികളുടെ എണ്ണം 304 ആണ്.
ഇത് മൗലിയിലെ ആകെ ജനസംഖ്യയുടെ 9.25 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 1051 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു.
ഇതിൽ 964 പുരുഷന്മാരും 87 സ്ത്രീകളും ഉണ്ട്.
മൗലി ലെ 1578  പേർ പട്ടിക ജാതി വിഭാഗത്തിൽ പെടുന്നു.
ജനസംഖ്യാവിവരം വിവരണം ആകെ സ്ത്രീ പുരുഷൻ ആകെ വീടുകൾ 734 - - ജനസംഖ്യ 3285 1686 1599 കുട്ടികൾ (0-6) 304 151 153 പട്ടികജാതി 1578 813 765 സാക്ഷരത 73.09 % 44.34 % 55.66 % ആകെ ജോലിക്കാർ 1051 964 87 ജീവിതവരുമാനമുള്ള ജോലിക്കാർ 93.05 921 57 താത്കാലിക തൊഴിലെടുക്കുന്നവർ 151.39 613 33 കപൂർത്തല ജില്ലയിലെ വില്ലേജുകൾ പുറത്തേക്കുള്ള കണ്ണികൾ കപൂർത്തല ജില്ലയിലെ വില്ലേജുകൾ അവലംബങ്ങൾ
മൗലിക കണം ഇംഗ്ലീഷ് വിലാസം https://ml.wikipedia.org/wiki/Elementary_particle
പ്രപഞ്ചത്തിലെ എല്ലാ വസ്തുക്കളുടെയും ഘടന വിശദീകരിക്കുന്നതിന് നാം ഉപയോഗിക്കുന്ന പ്രധാന മാതൃകയാണ് സ്റ്റാൻഡേർഡ് മോഡൽ .
ഈ മാതൃകയനുസരിച്ച്  ആന്തരഘടനയില്ലാത്ത കണങ്ങളാണ്‌ കണികാഭൗതികശാസ്ത്രത്തിൽ മൗലികകണങ്ങൾ അഥവാ അടിസ്ഥാനകണങ്ങൾ എന്നറിയപ്പെടുന്നത് .
എല്ലാ ആറ്റങ്ങളും നിർമിക്കപ്പെട്ടിരിക്കുന്നത് മൗലിക കണങ്ങളായ ക്വാർക്കുകൾ, ലെപ്റ്റോണുകൾ, ബോസോണുകൾ എന്നീ അടിസ്ഥാന കണങ്ങൾ കൊണ്ടാണ്.
ഇവയെല്ലാം കൂടി 17 എണ്ണം വരും .
സ്റ്റാൻഡേർഡ് മോഡൽ അനുസരിച്ച് മൗലിക കണങ്ങളെ രണ്ടായി തിരിക്കാം.
എല്ലാ ദ്രവ്യങ്ങളുടെയും അടിസ്ഥാനമായ മൗലിക ദ്രവ്യകണങ്ങൾ അഥവാ ഫെർമിയോണുകൾ .
എല്ലാ ബലങ്ങൾക്കും കാരണമായ മൗലിക ഊർജകണങ്ങൾ അഥവാ ബോസോണു- കൾ .
മൗലികകണങ്ങളുടെ പ്രാമാണിക മാതൃക മൗലിക ദ്രവ്യകണങ്ങൾ
പദാർഥങ്ങളുടെ അടിസ്ഥാന നിർമിതി കണങ്ങളാണ് ഇവ.
ആകെ 12 മൗലിക ദ്രവ്യ കണങ്ങളാണ് ഉള്ളത്.
ഇവ രണ്ട് തരത്തിലുണ്ട്.
ലെപ്ടോണുകളും ക്വാർക്കുകളും.
ലെപ്ടോണുകൾ സ്വതന്ത്ര നിലനിൽപ്പുള്ളവയാണ്.
എന്നാൽ ക്വാർക്കുകൾക്ക് സ്വതന്ത്രമായ നിലനിൽപ്പില്ല.
ഇവ തമ്മിൽ ചേർന്നാൽ സ്വതന്ത്രമായ നിലനിൽപ്പുള്ള കണികകൾ ഉണ്ടാകും .
ക്വാർക്കുകൾ അപ്പ്, ഡൗൺ, ചാം, സ്ട്രേഞ്ച്, ടോപ്പ്, ബോട്ടം എന്നിങ്ങനെ ആറ് തരമാണ്‌.
ഇലക്ട്രോൺ , മ്യൂഓൺ , ടൗഓൺ എന്നിവയും ഇവയുടെ ന്യൂട്രിനോകളുമാണ്‌ അടിസ്ഥാനകണങ്ങളായ ലെപ്റ്റോണുകൾ.
മൗലിക ഊർജകണങ്ങൾ
പദാർഥങ്ങളിൽ മൗലിക ദ്രവ്യകണങ്ങളെ തമ്മിൽ ചേർത്ത് നിർത്തുന്ന ബലത്തിന് ആധാരമായ മൗലിക കണങ്ങളാണ് 
ബോസോണുകൾ.
ഗേജ് ബോസോണുകളും സ്കേലാർ ബോസോണുകളും.
ഗേജ് ബോസോണുകൾ മൂന്നുതരമുണ്ട് : ഫോട്ടോണുകൾ : ഇവ വിദ്യുത്കാന്തികബലത്തിന്റെ വാഹകരാണ്‌ W, Z ബോസോണുകൾ : ഇവ ദുർബല ആണവ ബലത്തിന്റെ വാഹകരാണ്‌ ഗ്ലൂഓണുകൾ : ഇവ പ്രബല ആണവ ബലത്തിന്റെ വാഹകരാണ്‌ .
സ്കേലാർ ബോസോണുകൾ ഒരുതരമേയുള്ളൂ : ഹിഗ്സ് ബോസോൺ
മൗലികവാദം ഇംഗ്ലീഷ് വിലാസം https://ml.wikipedia.org/wiki/Fundamentalism
മതശാസനങ്ങളെ മുറുകെപ്പിടിക്കണമെന്നും പരമ്പരാഗത വിശ്വാസപ്രമാണങ്ങളിൽ ഉറച്ചുനിൽക്കണമെന്നുമുള്ള പിടിവാശിയെയാണ് മൗലികവാദം എന്ന് വിശേഷിപ്പിക്കുന്നത്.
ഇരുപതാം നൂറ്റാണ്ടിന്റെ തുടക്കത്തിൽ, അമേരിക്കയിലെ പ്രൊട്ടെസ്റ്റന്റ് ക്രിസ്തുമത വിശ്വാസികളിൽ ഒരു വിഭാഗം സ്വീകരിച്ച നിലപാടുകളിൽ നിന്നാണ് ഈ താത്വിക സംജ്ഞ വികസിച്ചത്.
ആധുനിക ദൈവശാസ്ത്ര നിലപാടുകൾക്കെതിരായി, വിശ്വാസപ്രമാണങ്ങളിലെ തുടർച്ചയും കൃത്യതയും ഉറപ്പാക്കുകയായിരുന്നു ഈ നിലപാട് സ്വീകരിച്ചവർ ലക്ഷ്യമിട്ടത്.
ഒരു കൂട്ടം അടിസ്ഥാന ആശയങ്ങളോ, സിദ്ധാന്തങ്ങളോ കർക്കശമായി പാലിക്കണമെന്ന നിലപാടിനെ ഇന്ന് പൊതുവേ മൗലികവാദം എന്ന് വിളിക്കാറുണ്ട്.
ആധുനികവൽക്കരണത്തിനെതിരായ ഈ നിലപാട് എല്ലാ മതവിശ്വാസങ്ങളിലും ദൃശ്യമാണ്.
ക്രൈസ്തവ മൗലികവാദം , ഇസ്ലാമിക മൗലികവാദം , ഹൈന്ദവ മൗലികവാദം എന്നിങ്ങനെ വിവിധമതങ്ങളിൽ മൗലികവാദ നിലപാടുകൾ ഉടലെടുത്തിട്ടുണ്ട്.
ജീവിതത്തിന്റെ ആത്മീയോന്നമനത്തിലുപരി, വിദ്യാഭ്യാസത്തിലും ജനാധിപത്യ പരിഷ്കാരങ്ങളിലും സാമ്പത്തികപുരോഗതിയിലും ഊന്നൽ നൽകുന്ന മതനിരപേക്ഷ രാഷ്ട്രം എന്ന കാഴ്ചപ്പാടിനെ എതിർക്കുന്ന സമീപനം മൗലികവാദികൾ പൊതുവിൽ സ്വീകരിക്കുന്നു.
വിശുദ്ധ ഗ്രന്ഥത്തിലെ പ്രമാണങ്ങൾക്ക് അപ്രമാദിത്വം കൽപ്പിക്കുന്നു.
സമൂഹത്തിലെ ഉച്ചനീചത്വങ്ങളും പദവി വ്യത്യാസങ്ങളും ദൈവദത്തമാണെന്നും അവയെ അപ്പടി തന്നെ സ്വീകരിക്കലാണ് വിധിയെന്നും അവർ വിശ്വസിക്കുന്നു.
മൗലീദ്
മൗലീദ് എന്ന വാക്കിൻറെ  ഭാഷാർത്ഥം  ജനന സമയം, ജനിച്ച സ്ഥലം എന്നൊക്കെയാണ്.
പ്രവാചകന്മാരുടെയോ പുണ്യ ആത്മാക്കളുടെയോ പ്രകീർത്തനങ്ങളാണ് മൗലീദ് എന്നത് കൊണ്ട് ഉദ്ദേശിക്കുന്നത്.
സാധാരണ ഗതിയിൽ നബി മുഹമ്മദിന്റെ ജന്മ ദിനത്തേയും , പ്രകീർത്തനങ്ങളെയും മൗലീദ് എന്ന് വിശേഷിപ്പിക്കാറുണ്ട്.
പള്ളികളിലോ വീടുകളിലോ സദസ്സുകളിലോ കൂട്ടം ചേർന്ന് ദൈവത്തെ വാഴ്ത്തുക, ഖുർആനില്  നിന്നുള്ള വചനങ്ങൾ പാരായണം ചെയ്യുക, പുണ്യ ആത്മാക്കളുടെ  ചരിത്ര വിവരണം, ജീവിതാനുഭവങ്ങൾ, അത്ഭുത പ്രവർത്തനങ്ങൾ എന്നിവ വിവരിക്കുക, അവരെ പുകഴ്ത്തുക, അപധാനങ്ങൾ വാഴ്ത്തിപ്പാടുക, ദൈവത്തോട്  പ്രാർത്ഥന നടത്തുക എന്നിവയെല്ലാം ചെയ്ത്  അന്നദാന വിതരണത്തിലാവസാനിക്കുന്നതാണ് സാങ്കേതികമായി മൗലീദുകൾ എന്ന് പറയാം .
ഖുറാൻ വചനങ്ങൾ, ദൈവ സ്തുതികൾ, പ്രവാചകന്മാരുടെ നാമങ്ങൾ, സ്വലാത്തുകൾ, പുണ്യപുരുഷ പ്രകീർത്തനങ്ങൾ, പ്രാർത്ഥനകൾ  എന്നിവയെല്ലാം  ഉൾകൊള്ളിച്ച് ഗദ്യത്തോടൊപ്പം പദ്യവും കോർത്ത  നിലയിലാണ് ഒട്ടു മിക്ക മൗലൂദ് ഗ്രന്ഥങ്ങളും ഉണ്ടാകുക.
മൗലീദുകളുടെ മലയാള  പതിപ്പുകൾ മാലകൾ എന്ന പേരിലാണ് അറിയപ്പെടുന്നത്.
അറബി-മലയാളം രചനാ രീതിയിലാണ് മാലകൾ രചിക്കപ്പെട്ടിട്ടുള്ളത്.
പ്രധാനപ്പെട്ട മൗലീദുകൾ മൗലീദുന്നബി (മുഹമ്മദീയ മൗലീദ്) - പ്രവാചകൻ മുഹമ്മദിന്റെ പ്രകീർത്തന കാവ്യങ്ങൾ ബദർ മൗലീദ് - ബദറിലെ പടയാളികളുടെ പ്രകീർത്തന കാവ്യങ്ങൾ ശുഹദാ മൗലീദ് - രക്ത സാക്ഷികളുടെ പ്രകീർത്തന കാവ്യം മൗലൂദു വലിയ്യ്‌ - സൂഫി പുണ്യാളന്മാരുടെ അപദാനങ്ങൾ ഇവ കാണുക നബിദിനം പടപ്പാട്ടുകൾ റാത്തീബ് അവലംബം
മൗലൂദ് ഇംഗ്ലീഷ് വിലാസം https://ml.wikipedia.org/wiki/Moulud ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
കേരളീയ മുസ്ലിംകളുടെ അനുഷ്‌ഠാന കലകളിലൊന്നാണ് മൗലൂദ്‌.
നബിയുടെ ജന്മദിന മാസത്തിൽ സംഘം ചേർന്ന്‌ താളാത്മകമായി ആലപിക്കുകയും അതിനു ശേഷം ഒരുമിച്ചിരുന്ന്‌ മധുര പലഹാരമോ ഭക്ഷണമോ കഴിക്കുകയും ചെയ്യുന്നു.
കേരള സർക്കാരിന്റെ സാംസ്‌കാരിക വകുപ്പിനു കീഴിലുള്ള മഹാകവി മോയിൻകുട്ടി വൈദ്യർ സ്‌മാരക കമ്മിറ്റി നഷ്ടപ്പെട്ടുകൊണ്ടിരിക്കുന്ന ഈ അനുഷ്‌ഠാന കലയെ സംരക്ഷിക്കാനായി വിവിധ തരം മൗലൂദുകളുടെ റിക്കോർഡിംഗുകൾ ചെയ്തു വരുന്നു.
നബി മക്ക ജീവിതത്തിൽ നിന്ന് പലായനം ചെയ്ത് (ഹിജ്‌റ: 622)  മദീനയിലെത്തിയപ്പോൾ അവിടുത്തെ പെൺകുട്ടികൾ തുകൽവാദ്യങ്ങൾ മുട്ടി സ്വാഗതം ചെയ്ത് ആനയിച്ചു.
ആ വരവേല്പിനെ അനുസ്മരിച്ചും ബാലികമാരുടെ  ഈണത്തെ അനുകരിച്ചുമാണ് അദ്ദേഹത്തിന്റെ ജന്മമാസത്തിൽ (റബീഉൽ അവ്വൽ) മൗലൂദ്' ആലാപനം നടക്കുന്നത്.
വിവിധ തരം മൗലൂദുകൾ മങ്കൂസ്‌ മൗലൂദ് - പൊന്നാനിയിലെ ശൈഖ്‌ സൈനുദ്ദീൻ ഒന്നാമൻ രചിച്ച മനോഹര കാവ്യമാണ് മങ്കൂസ്‌ മൗലൂദ്‌.
ഇത് നാല്‌ നൂറ്റാണ്ടായി  പാടി വരുന്നു.
ശറത്തുൽ അനാം മൗലൂദ് അവലംബം ↑ http://www.mangalam.com/malappuram/27740 ↑ ↑ {{ cite news }} : | first= missing | last= ( help ) പുറെ കണ്ണികൾ മൻഖൂസ്വ് മൗലിദ്: ഇശ്ഖിന്റെ കാവ്യപ്രപഞ്ചം
മൈക്രോവേവ് ഓവൻ ഇംഗ്ലീഷ് വിലാസം https://ml.wikipedia.org/wiki/Microwave_oven ഒരു ആധുനിക മൈക്രോവേവ് ഓവൻ (2016)
മൈക്രോവേവ് ആവൃത്തി ശ്രേണിയിൽ വൈദ്യുതകാന്തിക വികിരണം ഉപയോഗിച്ച് ഭക്ഷണം ചൂടാക്കുകയും പാകം ചെയ്യുകയും ചെയ്യുന്ന ഒരു ഇലക്ട്രിക് ഓവനാണ് മൈക്രോവേവ് ഓവൻ (സാധാരണയായി മൈക്രോവേവ് എന്നറിയപ്പെടുന്നത്).
ഇത് ഭക്ഷണത്തിലെ പോളാർ മോളിക്യൂൾസിനെ ഭ്രമണം ചെയ്യാനും താപവൈദ്യുതി ഉൽപാദിപ്പിക്കാനും പ്രേരിപ്പിക്കുന്നു.
മൈക്രോവേവ് ഓവനുകൾ ഭക്ഷണങ്ങളെ വേഗത്തിലും കാര്യക്ഷമമായും ചൂടാക്കുന്നു, കാരണം ഉത്തേജിപ്പിക്കൽ 25-38 മില്ലിമീറ്റർ (1-1.5 ഇഞ്ച്)ൽ ഏകീകരിച്ചിരിക്കുന്നു.
യുകെയിലെ(യുണൈറ്റ്്ഡ് കിങ്ഡം(ഇംഗ്ലണ്ട്)) കാവിറ്റി മാഗ്നെട്രോണിന്റെ വികസനം മതിയായ ചെറിയ തരംഗദൈർഘ്യത്തിന്റെ (മൈക്രോവേവ്) വൈദ്യുതകാന്തിക തരംഗങ്ങളുടെ ഉത്പാദനം സാധ്യമാക്കി.
രണ്ടാം ലോകമഹായുദ്ധത്തിനുശേഷം ആധുനിക മൈക്രോവേവ് ഓവൻ കണ്ടുപിടിച്ചത് അമേരിക്കൻ എൻജിനീയർ പെർസി സ്പെൻസറാണ്.
"റഡറഞ്ച്" എന്ന് നാമകരണം ചെയ്ത ഇത് 1946 ലാണ് ആദ്യമായി വിറ്റത്.
Panasonic NN-E225M A cup of tea is heated for 20 seconds in a Panasonic NN-E225M microwave oven ഈ പ്രമാണം കേൾക്കാൻ കഴിയുന്നില്ലേ?
1955-ൽ തപ്പാൻ(Tappan) അവതരിപ്പിച്ച ഒരു ഗാർഹിക ഉപയോഗത്തിനുള്ള മൈക്രോവേവ് ഓവനിൽ റെയ്‌റ്റിയോൺ പിന്നീട് അതിന്റെ പേറ്റന്റുകൾക്ക് ലൈസൻസ് നൽകി, പക്ഷേ ഇത് ഇപ്പോഴും വളരെ വലുതും പൊതുവായ ഗാർഹിക ഉപയോഗത്തിന് ഉതകാത്തവിധത്തിൽ ചെലവേറിയതുമായിരുന്നു.
ഷാർപ്പ് കോർപ്പറേഷൻ 1964-നും 1966-നും ഇടയിൽ ടേൺടേബിൾ ഉള്ള ആദ്യത്തെ മൈക്രോവേവ് ഓവൻ അവതരിപ്പിച്ചു.
കൗണ്ടർടോപ്പ് മൈക്രോവേവ് ഓവൻ 1967 ൽ അമാന കോർപ്പറേഷൻ അവതരിപ്പിച്ചു.
1970 കളുടെ അവസാനത്തിൽ മൈക്രോവേവ് ഓവനുകൾ റെസിഡൻഷ്യൽ ഉപയോഗത്തിന് താങ്ങാനാകുന്ന തരത്തിലായതിന് ശേഷം, അവയുടെ ഉപയോഗം ലോകമെമ്പാടുമുള്ള വാണിജ്യ, പാർപ്പിട അടുക്കളകളിലേക്ക് വ്യാപിച്ചു.
ഭക്ഷണം പാകം ചെയ്യുന്നതിനു പുറമേ, മൈക്രോവേവ് ഓവനുകൾ പല വ്യാവസായിക പ്രക്രിയകളിലും ചൂടാക്കാൻ ഉപയോഗിക്കുന്നു.
മൈക്രോവേവ് ഓവനുകൾ സാധാരണയായി ഉപയോഗിക്കുന്ന അടുക്കള ഉപകരണമാണ്, മുമ്പ് പാകം ചെയ്ത ഭക്ഷണങ്ങൾ വീണ്ടും ചൂടാക്കാനും വൈവിധ്യമാർന്ന ഭക്ഷണം പാകം ചെയ്യാനും സാധിക്കുമെന്നതിനാൽ ഇത് ജനപ്രിതീയാജ്ജിച്ച ഉപകരണമാണ്.
ചൂടുള്ള വെണ്ണ, കൊഴുപ്പ്, ചോക്ലേറ്റ് അല്ലെങ്കിൽ കഞ്ഞി പോലുള്ളവയോ എളുപ്പത്തിൽ കട്ടിയാകുന്ന ഭക്ഷണങ്ങൾ എന്നിവ ഓവനിൽ വേഗത്തിൽ ചൂടാക്കുന്നു.
മൈക്രോവേവ് ഓവനുകൾ സാധാരണയായി ഭക്ഷണത്തെ നേരിട്ട് തവിട്ടുനിറമാക്കുകയോ കാരമലൈസ് ചെയ്യുകയോ ചെയ്യുന്നില്ല, കാരണം അവ മെയിലാർഡ് പ്രതിപ്രവർത്തനങ്ങൾക്ക്( Maillard reactions) ആവശ്യമായ താപനില ലഭിക്കുന്നത് വളരെ അപൂർവമാണ്.
എണ്ണമയമുള്ള വസ്തുക്കളും (ബേക്കൺ പോലുള്ളവ) ചൂടാക്കാൻ ഓവൻ ഉപയോഗിക്കുന്ന സന്ദർഭങ്ങളിൽ ഒഴിവാക്കലുകൾ സംഭവിക്കുന്നു, ഇത് തിളയ്ക്കുന്ന വെള്ളത്തേക്കാൾ വളരെ ഉയർന്ന താപനില കൈവരിക്കും.
പ്രൊഫഷണൽ പാചകത്തിൽ മൈക്രോവേവ് ഓവനുകൾക്ക് പരിമിതമായ പങ്കുണ്ട്, കാരണം ഒരു മൈക്രോവേവ് ഓവനിൽ ഉയർന്ന താപനിലയിൽ വറുക്കുകയോ തവിട്ടുനിറയ്ക്കുകയോ ബേക്കിംഗ് ചെയ്യുകയോ ചെയ്യുന്ന സുഗന്ധമുള്ള രാസപ്രവർത്തനങ്ങൾ ഉണ്ടാകുകയോ ചെയ്യുന്നില്ല.
എന്നിരുന്നാലും, അത്തരം ഉയർന്ന താപ സ്രോതസ്സുകൾ കൺവെൻഷൻ മൈക്രോവേവ് ഓവൻ രൂപത്തിൽ മൈക്രോവേവ് ഓവനുകളിൽ ചേർക്കാം.
ചരിത്രം ആദ്യകാല സംഭവവികാസങ്ങൾ 1933 ചിക്കാഗോ വേൾഡ് മേളയിൽ 60 MHz ഷോർട്ട്‌വേവ് റേഡിയോ ട്രാൻസ്മിറ്റർ ഉപയോഗിച്ച് സാൻഡ്‌വിച്ചുകൾ പാചകം ചെയ്യുന്ന വെസ്റ്റിംഗ്ഹൗസിന്റെ പ്രകടനം
1920-ഓടെ വാക്വം ട്യൂബ് റേഡിയോ ട്രാൻസ്മിറ്ററുകളുടെ വികസനം മൂലം ചൂടാക്കാൻ ഉപയോഗിക്കുന്ന വസ്തുക്കളുടെ ഉയർന്ന ആവൃത്തിയിലുള്ള റേഡിയോ തരംഗങ്ങളുടെ ഉപയോഗം സാധ്യമായി.
1930 ആയപ്പോഴേക്കും മനുഷ്യ കോശങ്ങളെ ചൂടാക്കാനുള്ള ഹ്രസ്വ തരംഗങ്ങളുടെ പ്രയോഗം ഡയതർമിയുടെ മെഡിക്കൽ തെറാപ്പിയായി വികസിച്ചു.
1933 ചിക്കാഗോ വേൾഡ് മേളയിൽ, 10 kW, 60 MHz ഷോർട്ട്‌വേവ് ട്രാൻസ്മിറ്ററിൽ ഘടിപ്പിച്ചിരിക്കുന്ന രണ്ട് മെറ്റൽ പ്ലേറ്റുകൾക്കിടയിലുള്ള ഭക്ഷണങ്ങളുടെ പാചകം വെസ്റ്റിംഗ്ഹൗസ് പ്രദർശിപ്പിച്ചു.
ബെൽ ലബോറട്ടറീസ് 1937 യുണൈറ്റഡ് സ്റ്റേറ്റ്സ് പേറ്റന്റ് അപേക്ഷയിൽ പറയുന്നു:
ഈ കണ്ടുപിടിത്തം വൈദ്യുതോർജ്ജ സാമഗ്രികൾക്കായുള്ള ചൂടാക്കൽ സംവിധാനങ്ങളുമായി ബന്ധപ്പെട്ടിരിക്കുന്നു, അത്തരം വസ്തുക്കളെ അവയുടെ പിണ്ഡത്തിലുടനീളം ഒരേ അളവിലും ഗണ്യമായും ചൂടാക്കുക എന്നതാണ് കണ്ടുപിടിത്തത്തിന്റെ ലക്ഷ്യം.
അതിനാൽ, അത്തരം വസ്തുക്കൾ ഉയർന്ന വോൾട്ടേജ്, ഉയർന്ന ഫ്രീക്വൻസി ഫീൽഡിന് വിധേയമാകുമ്പോൾ അവയിൽ ഉണ്ടാകുന്ന വൈദ്യുതോർജ്ജം ഉപയോഗിച്ച് അവയുടെ പിണ്ഡത്തിലുടനീളം ഒരേസമയം ചൂടാക്കാൻ സാധിക്കും.
അവലംബം ↑ ↑ ↑ ↑ ↑ യു.എസ്. പേറ്റന്റ് 21,47,689 Chaffee, Joseph G., Method and apparatus for heating dielectric materials , filed 11 August 1937; granted 21 February 1939
മൈക്രോസെറാറ്റസ് ഇംഗ്ലീഷ് വിലാസം https://ml.wikipedia.org/wiki/Microceratus
മംഗോളിയയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് മൈക്രോസെറാറ്റസ് .
60 സെന്റീ മീറ്റർ മാത്രം നീളം ഉള്ള ചെറിയ ദിനോസർ ആണ് ഇവ .
ഇവയുടെ ആവാസവ്യവസ്ഥ ഏഷ്യയിലെ കാടുകളിൽ ആണ് ഇവ ജീവിച്ചിരുന്നത് .
അവലംബം Barry Cox, Colin Harrison, R.J.G. Savage, and Brian Gardiner.
(1999): The Simon Schuster Encyclopedia of Dinosaurs and Prehistoric Creatures: A Visual Who's Who of Prehistoric Life.
162 Simon Schuster.
David Norman .
(2001): The Big Book Of Dinosaurs.
317, 318, 319 and 326, Walcome books.
പുറത്തേക്കുള്ള കണ്ണികൾ http://www.prehistoric-wildlife.com/species/m/microceratus.html Archived 2016-08-10 at the Wayback Machine .
മൈക്രോസോഫ്റ്റ് അസൂർ ഇംഗ്ലീഷ് വിലാസം https://ml.wikipedia.org/wiki/Microsoft_Azure
മൈക്രോസോഫ്റ്റ് നിയന്ത്രിക്കുന്ന ഡാറ്റാ സെന്ററുകളിലൂടെ ആപ്ലിക്കേഷനുകളും സേവനങ്ങളും നിർമ്മിക്കുന്നതിനും പരിശോധിക്കുന്നതിനും വിന്യസിക്കുന്നതിനും കൈകാര്യം ചെയ്യുന്നതിനുമായി മൈക്രോസോഫ്റ്റ് സൃഷ്ടിച്ച ഒരു ക്ലൗഡ് കമ്പ്യൂട്ടിങ്ങ് സേവനമാണ് മൈക്രോസോഫ്റ്റ് അസൂർ (മുമ്പ് വിൻഡോസ് അസൂർ /ˈæʒər/).
ഇത് ഒരു സേവനമായി സോഫ്റ്റ്‌വേർ (SaaS), ഒരു സേവനമായി പ്ലാറ്റ്ഫോം (PaaS), ഒരു സേവനമായി (IaaS) ഇൻഫ്രാസ്ട്രക്ചർ എന്നിവ നൽകുന്നു കൂടാതെ മൈക്രോസോഫ്റ്റ് നിർദ്ദിഷ്ടവും മൂന്നാം കക്ഷി സോഫ്റ്റ്വെയറും സിസ്റ്റങ്ങളും ഉൾപ്പെടെ നിരവധി പ്രോഗ്രാമിംഗ് ഭാഷകൾ , ഉപകരണങ്ങൾ, ചട്ടക്കൂടുകൾ എന്നിവ പിന്തുണയ്ക്കുന്നു.
2008 ഒക്ടോബറിൽ അസുർ പ്രഖ്യാപിച്ചു, "പ്രോജക്റ്റ് റെഡ് ഡോഗ്" എന്ന കോഡ്നാമത്തിൽ ആരംഭിച്ച് 2010 ഫെബ്രുവരി 1 ന് "വിൻഡോസ് അസൂർ" എന്ന് പുറത്തിറക്കി, 2014 മാർച്ച് 25 ന് "മൈക്രോസോഫ്റ്റ് അസൂർ" എന്ന് പുനർനാമകരണം ചെയ്യപ്പെട്ടു.
മൈക്രോസോഫ്റ്റ് 600 ലധികം അസുർ സേവനങ്ങൾ നൽകുന്നുണ്ട്, അവയിൽ ചിലത് ചുവടെ ഉൾപ്പെടുത്തിയിരിക്കുന്നു: കമ്പ്യൂട്ടറുകൾ വെർച്വൽ മെഷീനുകൾ , ഇൻഫ്രാസ്ട്രക്ചർ ഒരു സേവനമായി (IaaS) പൊതു ആവശ്യങ്ങൾക്കായി മൈക്രോസോഫ്റ്റ് വിൻഡോസ് , ലിനക്സ് വെർച്വൽ മെഷീനുകൾ സമാരംഭിക്കാൻ അനുവദിക്കുന്നു, ഒപ്പം ജനപ്രിയ സോഫ്റ്റ്‌വേർ പാക്കേജുകൾക്കായി മുൻകൂട്ടി കോൺഫിഗർ ചെയ്ത മെഷീൻ ഇമേജുകളും.
മിക്ക ഉപയോക്താക്കളും മൈക്രോസോഫ്റ്റിന്റെ സ്വന്തം ലിനക്സ് അധിഷ്ഠിത അസുർ സ്ഫിയർ ഉൾപ്പെടെ നിരവധി ലിനക്സ് വിതരണങ്ങളിൽ ചിലത് അസുറിൽ ലിനക്സ് പ്രവർത്തിപ്പിക്കുന്നു.
അപ്ലിക്കേഷൻ സേവനങ്ങൾ, പ്ലാറ്റ്ഫോം ആസ് എ സർവ്വീസ് (PaaS) പരിസ്ഥിതി(environment) വെബ്സൈറ്റ് പ്രസിദ്ധീകരിക്കാനും നിയന്ത്രിക്കാനും ഡവലപ്പർമാരെ അനുവദിക്കുന്നു.
വെബ്‌സൈറ്റുകൾ , ഉയർന്ന ഡെൻസിറ്റി ഹോസ്റ്റിംഗ് [നോൺ സീക്വിറ്റർ] ഡവലപ്പർമാരെ എഎസ്പി.
നെറ്റ്(ASP.NET), പി.എച്ച്.പി. (PHP), നോഡ്.
ജെഎസ് (Node.js) അല്ലെങ്കിൽ പൈത്തൺ ഉപയോഗിച്ച് സൈറ്റുകൾ നിർമ്മിക്കാൻ അനുവദിക്കുന്നു, കൂടാതെ എഫ്‌ടിപി , ഗിറ്റ് , മെർക്കുറിയൽ, ടീം ഫൗണ്ടേഷൻ സെർവർ ഉപയോഗിച്ച് വിന്യസിക്കാനോ ഉപയോക്തൃ പോർട്ടലിലൂടെ അപ്‌ലോഡ് ചെയ്യാനോ കഴിയും.
ഈ സവിശേഷത 2012 ജൂണിൽ മീറ്റ് മൈക്രോസോഫ്റ്റ് അസൂർ ഇവന്റിൽ പ്രിവ്യൂ രൂപത്തിൽ പ്രഖ്യാപിച്ചു.
ഉപയോക്താക്കൾക്ക് പി.എച്ച്.പി., എഎസ്പി.
നെറ്റ്, പി.എച്ച്.പി., അല്ലെങ്കിൽ പൈത്തൺ എന്നിവയിൽ വെബ്‌സൈറ്റുകൾ സൃഷ്ടിക്കാൻ കഴിയും, അല്ലെങ്കിൽ വിന്യസിക്കുന്നതിന് ഒരു ഗാലറിയിൽ നിന്ന് നിരവധി ഓപ്പൺ സോഴ്‌സ് അപ്ലിക്കേഷനുകളിൽ നിന്ന് തിരഞ്ഞെടുക്കുക.
മൈക്രോസോഫ്റ്റ് അസൂർ പ്ലാറ്റ്‌ഫോമിനായുള്ള  പ്ലാറ്റ്ഫോം ആസ് എ സർവ്വീസ് (PaaS) ഓഫറുകളായി പ്ലാറ്റ്‌ഫോമിലെ ഒരു വശം ഇതിൽ ഉൾപ്പെടുന്നു.
2015 ഏപ്രിലിൽ ഇത് വെബ് അപ്ലിക്കേഷനുകളായി പുനർനാമകരണം ചെയ്യപ്പെട്ടു.
വെബ്‌ജോബ്‌സ്, ഒരു ഷെഡ്യൂളിൽ, ആവശ്യാനുസരണം അല്ലെങ്കിൽ തുടർച്ചയായി പ്രവർത്തിപ്പിക്കാൻ കഴിയുന്ന പശ്ചാത്തല പ്രോസസ്സിംഗ് നടപ്പിലാക്കുന്നതിന് ഒരു അപ്ലിക്കേഷൻ സേവന പരിതഃസ്ഥിതിയിലേക്ക് വിന്യസിക്കാൻ കഴിയുന്ന അപ്ലിക്കേഷനുകൾ ഉണ്ട്.
വെബ്‌അപ്‌സും വെബ്‌ജോബും തമ്മിൽ ആശയവിനിമയം നടത്താനും സംസ്ഥാനം നൽകാനും ബ്ലോബ്, ടേബിൾ, ക്യൂ സേവനങ്ങൾ ഉപയോഗിക്കാം.
മൊബൈൽ സേവനങ്ങൾ ഉപയോക്താക്കളുടെ പെരുമാറ്റം എടുത്തുകാണിക്കുന്ന തത്സമയ അനലിറ്റിക്‌സ് മൊബൈൽ ഇടപഴകൽ ശേഖരിക്കുന്നു.
ഇത് മൊബൈൽ ഉപകരണങ്ങളിലേക്ക് പുഷ് അറിയിപ്പുകളും നൽകുന്നു.
മൊബൈൽ അപ്ലിക്കേഷനുകൾ വികസിപ്പിക്കാനും വിതരണം ചെയ്യാനും ബീറ്റാ ടെസ്റ്റ് ചെയ്യാനും ഹോക്കി ആപ്പ് ഉപയോഗിക്കാം.
സംഭരണ സേവനങ്ങൾ ക്ലൗഡിൽ ഡാറ്റ സംഭരിക്കുന്നതിനും ആക്‌സസ് ചെയ്യുന്നതിനും ഉള്ള സ്റ്റോറേജ് സേവനങ്ങൾക്കായി റെസ്റ്റ്(REST), എസ്ഡികെ എപിഐ(SDK API)കൾ നൽകുന്നു.
പാർട്ടീഷൻ കീയും പ്രാഥമിക കീയും ഉപയോഗിച്ച് ആക്സസ് ചെയ്യുന്ന എന്റിറ്റികളുടെ പാർട്ടീഷൻ ചെയ്ത ശേഖരങ്ങളിൽ സ്ട്രക്ചേർഡ് ടെക്സ്റ്റ് സംഭരിക്കാൻ പ്രോഗ്രാമുകളെ ടേബിൾ സേവനം അനുവദിക്കുന്നു.
ഇതൊരു നോഎസ്ക്യൂൂഎൽ(NoSQL) നോൺ-റിലേഷണൽ ഡാറ്റാബേസാണ്.
ഘടനയില്ലാത്ത വാചകവും ബൈനറി ഡാറ്റയും എച്ച്ടിടിപി (എസ്) പാത്ത് വഴി ആക്സസ് ചെയ്യാൻ കഴിയുന്ന ബ്ലോബുകളായി സംഭരിക്കാൻ പ്രോഗ്രാമുകളെ ബ്ലോബ് സേവനം അനുവദിക്കുന്നു.
ഡാറ്റയിലേക്കുള്ള ആക്സസ് നിയന്ത്രിക്കുന്നതിന് സുരക്ഷാ സംവിധാനങ്ങളും ബ്ലോബ് സേവനം നൽകുന്നു.
ക്യൂ ഉപയോഗിച്ച് സന്ദേശത്തിലൂടെ അസിക്രണസായി(ഡാറ്റകളുടെ വളരെ വേഗതയിലും കാര്യക്ഷമതയോടും കൂടിയ വിനിമയത്തിനായി കമ്പ്യൂട്ടർ ശൃംഖലയിൽ ഉപയോഗിക്കുന്ന പ്രാട്ടോക്കോൾ ആണ് അസിക്രണസ്(asynchronous))ആശയവിനിമയം നടത്താൻ പ്രോഗ്രാമുകളെ ക്യൂ സേവനം അനുവദിക്കുന്നു.
റെസ്റ്റ് എപിഐ(REST API)കൾ അല്ലെങ്കിൽ എസ്എംബി(SMB)പ്രോട്ടോക്കോൾ ഉപയോഗിച്ച് ക്ലൗഡിൽ ഡാറ്റ സംഭരിക്കാനും ആക്‌സസ് ചെയ്യാനും ഫയൽ സേവനം അനുവദിക്കുന്നു.
ഡാറ്റ മാനേജ്മെന്റ് അസൂർ ഡാറ്റ എക്സ്പ്ലോറർ വലിയ ഡാറ്റാ അനലിറ്റിക്സും ഡാറ്റ-പര്യവേക്ഷണ ശേഷികളും നൽകുന്നു റെസ്റ്റ് അല്ലെങ്കിൽ എസ്ഡികെ(SDK)എപിഐകൾ ഉപയോഗിച്ച് ടെക്സ്റ്റ് തിരയലും ഒഡാറ്റയുടെ സ്ട്രക്ടചേർഡ് ഫിൽട്ടറുകളുടെ ഒരു ഉപസെറ്റും അസുർ തിരയൽ നൽകുന്നു.
ജെസൺ (JSON) പ്രമാണങ്ങളിൽ എക്സ്ക്യുഎൽ സെലക്ട്(SQL SELECT) സ്റ്റേറ്റ്മെന്റിന്റെ ഒരു ഉപസെറ്റ് നടപ്പിലാക്കുന്ന ഒരു നോഎക്സ്ക്യുഎൽ(NoSQL) ഡാറ്റാബേസ് സേവനമാണ് കോസ്മോസ് ഡിബി.
റെഡിസിന്റെ നിയന്ത്രിത നടപ്പാക്കലാണ് റെഡിസിനായുള്ള അസുർ കാഷെ.
ഓൺ-പ്രെമിസ്സസ് ഉപകരണങ്ങളും ക്ലൗഡ് സംഭരണവും തമ്മിലുള്ള സംഭരണ ചുമതലകൾ സ്റ്റോർ‌സിമ്പിൾ(StorSimple)നിയന്ത്രിക്കുന്നു.
മൈക്രോസോഫ്റ്റ് എസ്‌ക്യുഎൽ സെർവർ സാങ്കേതികവിദ്യ ഉപയോഗിച്ച് ക്ലൗഡിലേക്ക് അപ്ലിക്കേ
ഷനുകൾ സൃഷ്‌ടിക്കാനും സ്‌കെയിൽ ചെയ്യാനും വിപുലീകരിക്കാനും അസുർ എസ്‌ക്യുഎൽ ഡാറ്റാബേസ് പ്രവർത്തിപ്പിക്കുന്നു.
ഇത് ആക്ടീവ് ഡയറക്ടറി, മൈക്രോസോഫ്റ്റ് സിസ്റ്റം സെന്റർ, ഹഡൂപ്പ് എന്നിവയുമായി സംയോജിപ്പിക്കുന്നു.
പൂർണ്ണമായും നിയന്ത്രിക്കുന്ന ക്ലൗഡ് ഡാറ്റ വെയർഹൗസാണ് അസൂർ സിനാപ്‌സ് അനലിറ്റിക്‌സ്.
ഡാറ്റാ സംയോജനത്തിനും ഡാറ്റാ പരിവർത്തനത്തിനും ഓർ‌ക്കസ്ട്രേറ്റ് ചെയ്യുന്നതിനും സ്വപ്രേരിതമാക്കുന്നതിനും ക്ലൗഡിൽ‌ ഡാറ്റാധിഷ്ടിത വർ‌ക്ക്ഫ്ലോകൾ‌ സൃഷ്ടിക്കാൻ‌ അനുവദിക്കുന്ന ഒരു ഡാറ്റ ഇന്റഗ്രേഷൻ‌ സേവനമാണ് അസുർ‌ ഡാറ്റാ ഫാക്ടറി.
അവലംബം ↑ 1 2 {{ cite web }} :  CS1 maint: bot: original URL status unknown ( link ) ↑ {{ cite news }} :  CS1 maint: multiple names: authors list ( link ) ↑ Directory of Azure Cloud Services , Microsoft.com ↑ ↑ ↑ ↑ ↑ ↑ ↑ ↑ ↑ ↑ ↑
മൈക്രോസോഫ്റ്റ് ഓഫീസ് ഇംഗ്ലീഷ് വിലാസം https://ml.wikipedia.org/wiki/Microsoft_Office മൈക്രോസോഫ്റ്റ് ഓഫീസ് കോർ ആപ്ലിക്കേഷനുകൾ
മൈക്രോസോഫ്റ്റ് കോർപറേഷൻ പുറത്തിറക്കിയ ഓഫിസ് സ്യൂട്ടാണു മൈക്രോസോഫ്റ്റ് ഓഫീസ് .
ഇതിൽ പ്രധാനമായും മൈക്രോസോഫ്റ്റ് വേർഡ് , മൈക്രോസോഫ്റ്റ് പവർപോയിന്റ് , മൈക്രോസോഫ്റ്റ് എക്സൽ ‍, മൈക്രോസോഫ്റ്റ് ആക്സസ് എന്നിവയാണു ഉള്ളത്.
മൈക്രോസോഫ്റ്റ് വികസിപ്പിച്ച ക്ലയന്റ് സോഫ്‌റ്റ്‌വെയർ, സെർവർ സോഫ്റ്റ്‌വെയർ, സേവനങ്ങൾ എന്നിവ അടങ്ങുന്ന കുടുംബത്തിന്റെ മുൻ പേരാണ്.
1988 ഓഗസ്റ്റ് 1-ന് ലാസ് വെഗാസിലെ കോഡെക്സി(COMDEX)-ൽ വെച്ച് ബിൽ ഗേറ്റ്‌സാണ് ഇത് ആദ്യമായി പ്രഖ്യാപിച്ചത്.
തുടക്കത്തിൽ ഒരു ഓഫീസ് സ്യൂട്ടിനുള്ള മാർക്കറ്റിംഗ് പദമായാണ് (ബണ്ടിൽ ചെയ്ത ഉൽപ്പാദനക്ഷമതയുള്ള ആപ്ലിക്കേഷനുകൾ) ഇത് ഉപയോഗിച്ചിരുന്നത്.
വർഷങ്ങൾക്ക് ശേഷം, ഓഫീസ് ആപ്ലിക്കേഷനുകൾ സ്പെൽ ചെക്കർ, ഒബ്ജക്റ്റ് ലിങ്കിംഗ്, എംബെഡ്ഡിംഗ് ഡാറ്റാ ഇന്റഗ്രേഷൻ, വിഷ്വൽ ബേസിക് ഫോർ ആപ്ലിക്കേഷൻസ്, സ്ക്രിപ്റ്റിംഗ് ലാംഗ്വേജ് എന്നീ സവിശേഷതകളുമായി ഗണ്യമായി വളർന്നു.
ഓഫീസ് ബിസിനസ് ആപ്ലിക്കേഷൻസ് ബ്രാൻഡിന് കീഴിലുള്ള ലൈൻ-ഓഫ്-ബിസിനസ് സോഫ്‌റ്റ്‌വെയറിനായുള്ള ഒരു വികസന പ്ലാറ്റ്‌ഫോമായി മൈക്രോസോഫ്റ്റ് ഓഫീസിനെ മാറ്റി.
ഇതിൽ ഒരു വേഡ് പ്രോസസർ (വേഡ്), ഒരു സ്‌പ്രെഡ്‌ഷീറ്റ് പ്രോഗ്രാം (എക്‌സൽ), ഒരു അവതരണ പ്രോഗ്രാം (പവർപോയിന്റ്), ഒരു ഇമെയിൽ ക്ലയന്റ് (ഔട്ട്‌ലുക്ക്), ഒരു ഡാറ്റാബേസ് മാനേജ്‌മെന്റ് സിസ്റ്റം (ആക്‌സസ്), ഒരു ഡെസ്‌ക്‌ടോപ്പ് പബ്ലിഷിംഗ് ആപ്പ് (പ്രസാധകൻ) എന്നിവ അടങ്ങിയിരിക്കുന്നു.
വ്യത്യസ്ത ഉപയോക്താക്കളെയും കമ്പ്യൂട്ടിംഗ് പരിതസ്ഥിതികളെയും ലക്ഷ്യമിട്ട് നിരവധി പതിപ്പുകളിലാണ് ഓഫീസ് നിർമ്മിക്കുന്നത്.
ഒറിജിനൽ പതിപ്പും, ഏറ്റവും വ്യാപകമായി ഉപയോഗിക്കുന്നത് ഡെസ്ക്ടോപ്പ് പതിപ്പാണ്, ഇത് വിൻഡോസ് , മാക്ഒഎസ് ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്ന പിസികൾക്ക് ലഭ്യമാണ്.
ആൻഡ്രോയിഡ് , ഐഒഎസ് എന്നിവയ്‌ക്കായുള്ള മൊബൈൽ അപ്ലിക്കേഷനുകളും മൈക്രോസോഫ്റ്റ് പരിപാലിക്കുന്നു.
വെബ് ബ്രൗസറിൽ പ്രവർത്തിക്കുന്ന സോഫ്‌റ്റ്‌വെയറിന്റെ ഒരു പതിപ്പാണ് ഓഫീസ് ഓൺ ദ വെബ്ബ്.